**TESTANALYSE/TESTRAPPORT**

**Introduktion**

Formålet er at afdække hvor brugervenlig hjemmesiden er i.f.t. navigation og design/layout. Passer designet til en skole. Vi vil især se på struktur og layout og gøre hjemmesiden mere brugervenlig og indbydende.

Opgaver og scenarier som testdeltagerne skulle gennemføre under testen:

* Scenarie 1:

*Hvad er testpersonens overordnede holdning til hjemmesiden?*

* Scenarie 2:

*Hvad synes testpersonen om farverne?*

*Passer farverne til hjemmesiden?*

* Scenarie 3:

*Kan testpersonen finde “skolelederen”?*

*Kan testpersonen finde "nyhedsbrev"?*

Vi har anvendt 3 testdeltagere (2 kvinder og 1 mand) til denne brugerundersøgelse. De er udvalgt på baggrund af alder (28-40 år) og om de har børn der går i skole eller skal starte i skole i Odense Kommune.

Vi er klar over at det optimale antal testpersoner ville være 5 for at få afdækket ca. 80% af de fejl og problemstillinger der er, men det var ikke muligt at finde 5 testpersoner, så der kan være flere ting på hjemmesiden, vi ikke bliver gjort opmærksomme på i.f.t. fejl og problemstillinger.

**Testmetode**

Der er tale om en remote-test med thinkaloud, hvor vi optog samtalen på telefon eller iPad. Brugertest blev udført den 25/9-24 og 26/9-24. Der blev anvendt pc til selve testen.

**Resultater**

Alle tre testdeltagere nævner udfordringer med menupunkterne og layoutet bl.a. at siden er kedelig, footer er malplaceret.

Testdeltagerne var enige om, at siden fungerer, men at der mangler visuelle eller strukturelle elementer, som kunne gøre navigationen mere intuitiv. Farverne er kedelige/neutrale og kunne forbedres for at give hjemmesiden mere personlighed.

Testdeltagerne kunne finde de ønskede oplysninger, men strukturen og flowet på siden er et gennemgående problem og er ikke intuitivt.

Analysen viser at der er udfordringer med menu/navigationen, da menuen er forvirrende og det skaber en dårlig brugeroplevelse. Farverne er for neutrale og hjemmesiden kunne gøres mere spændende, hvis man anvendte flere farver. Der manglede billeder og hjemmesiden gav generelt ikke en god oplevelse.

Mindre problemer som testdeltagerne nævnte var, at mange elementer tog lang tid at loade og cookiespolitikken var lang.

**Anbefalinger til ændringer**

1. **Forbedre menustrukturen**: Gøre menuen fast og ensartet gennem hele hjemmesiden for at undgå forvirring. Tilføj visuelle elementer som billeder af skolen (både indendørs og udendørs), skoleleder og personale for at gøre kontaktsider mere informative.
2. **Optimer layoutet**: Sørge for at reducere unødvendig scrolling ved at organisere lange sider med mange filer eller dokumenter mere overskueligt.
3. **Farvejustering**: Bruge farverne fra skolens logo for at give siden et mere personligt udtryk.